als_Latn dik_Latn sag_Latn
Mitrovicë, 5 tetor 2014 - Në Kodrën e Minatorëve vazhdojnë të ndihen të pasigurt banorët shqiptarë që jetojnë në veri.
Mjetet e transportit u mungojnë, gjë që shton edhe më shumë pasigurinë derisa ata udhëtojnë drejt jugut.
Biçikleta është mjeti i transportit për Jahir Demakun, i cili banon në Kodër të Minatorëve të veriut të Mitrovicës, sa herë që shkon në lagjen e tij.
Ai nuk ankohet për lodhje. Por, halli i tij është rreziku që i kanoset sa herë që i bie qendrës së qytetit, të banuar me serbë.
Thotë se shpeshherë ka pasur provokime të shumta nga komuniteti shumicë në këtë pjesë.
Jetesën në këtë lagje të thellë të veriut e rëndon edhe më shumë fakti se në mungesë sigurie gjatë transportit, të rinjtë e kësaj zone nuk po arrijnë as që të gjejnë punë me orar të përshtatshëm.
Brahim Ferati thotë se momentet më të vështira janë ato të sëmundjeve.
Për bashkëjetesën në këtë lagje, serbët nuk pranuan të flasin për kamerën e RTK-së, ndërsa prapa saj thonë se edhe ata vetë ndihen të frikësuar nga grupe të ndryshme. Këta banorë pohojnë se këtu jetojnë afër 57 familje shqiptare, përfshirë edhe komunitetet tjera, këtu ka rreth 80 shtëpi.
als_Latn als_Latn als_Latn als_Latn als_Latn als_Latn als_Latn als_Latn